Source: http://pecsitorvenyszek.birosag.hu/sajtoszoba?page=7
Timestamp: 2018-02-21 11:03:47
Document Index: 11809399

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ']

Jogerős ítélet kábítószer birtoklásának bűntette és más bűncselekmény miatt
A Mohácsi Járásbíróság 2017. március 21-én kelt és a Pécsi Törvényszék, mint másodfokú bíróság 2017. szeptember 14-én jogerőre emelkedett ítéletével O. K. vádlottat jelentős mennyiségű kábítószerre elkövetett kábítószer birtoklásának bűntette és tartás elmulasztásának vétsége miatt 5 év 6 hónap fegyházbüntetésre és 10 év közügyek gyakorlásától eltiltásra ítélte.
Jogerős ítélet közveszély okozás miatt
A Pécsi Járásbíróság 2017. szeptember 14. napján P. Cs. vádlottat közveszély okozás bűntette miatt nyolc hónap börtönre ítélte, melynek végrehajtását kettő évi próbaidőre felfüggesztette és elrendelte a vádlott pártfogó felügyeletét a szabadságvesztés büntetés felfüggesztésének próbaidejére.
Nem jogerős ítélet halálos közúti baleset okozásának vétsége miatt
A Pécsi Járásbíróság 2017.szeptember 12-én D. A. vádlottat halálos közúti baleset gondatlan okozásának vétsége miatt 8 hónap fogházbüntetésre és 1 év 7 hónap közúti járművezetéstől eltiltásra ítélte, a szabadságvesztés büntetés végrehajtását 2 évi próbaidőre felfüggesztette.
Nem jogerős ítélet emberölés bűntettének kísérlete miatt
A Pécsi Törvényszék 2017. szeptember 13-án B. P. vádlottat emberölés bűntettének kísérlete miatt 5 év börtönben végrehajtandó szabadságvesztésre, mellékbüntetésül 5 év közügyek gyakorlásától eltiltásra ítélte. A szabadságvesztés büntetésbe a vádlott által előzetes fogva tartásban töltött időt beszámította és kötelezte az eljárás során felmerült bűnügyi költség megfizetésére.
A Pécsi Járásbíróság 2017. szeptember 13-án R. Gy. vádlottat folytatólagosan elkövetett szeméremsértés vétsége miatt 120.000 forint pénzbüntetésre ítélte és kötelezte az eljárás során felmerült bűnügyi költség megfizetésére.
A Szigetvári Járásbíróság 2017. szeptember 5-én a négy vádlott ellen indult büntetőeljárásban valamennyi vádlott bűnösségét társtettesként elkövetett kifosztás bűntettében, társtettesként elkövetett garázdaság bűntettében és társtettesként elkövetett testi sértés bűntettében állapította meg, és ezért B. Sz. I. r.